CELEX: 32021D0617(03)
Language: bg
Date: 2021-05-12 00:00:00
Title: Решение на Комисията от 12 май 2021 година за създаване на Европейски научноизследователски съвет за Рамковата програма за научни изследвания и иновации „Хоризонт Европа“ и за отмяна на Решение C(2013) 8915 2021/C 234 I/03

17.6.2021   
               
               
                  BG
               
               
                  Официален вестник на Европейския съюз
               
               
                  CI 234/5
               
            
         РЕШЕНИЕ НА КОМИСИЯТА
         от 12 май 2021 година
         за създаване на Европейски научноизследователски съвет за Рамковата програма за научни изследвания и иновации „Хоризонт Европа“ и за отмяна на Решение C(2013) 8915
         (2021/C 234 I/03)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение (ЕС) 2021/764 на Съвета за създаване на специфична програма за изпълнение на Рамковата програма за научни изследвания и иновации „Хоризонт Европа“ (2021—2027 г.), и по-специално член 8, параграфи 1 и 2 от него,
         като има предвид, че:
         
                     (1)
                  
                  
                     С цел да се осигури приемственост с действията и дейностите, осъществявани съгласно Решение 2013/743/ЕС на Съвета (1), Европейският научноизследователски съвет („ЕНС“), който се създава с настоящото решение с оглед изпълнение на действията по стълб I от „Хоризонт Европа“ — „Високи постижения в научната област“, следва да замени ЕНС, който беше създаден с Решение на Комисията от 12 декември 2013 г. за създаване на Европейски научноизследователски съвет (2).
                  
               
                     (2)
                  
                  
                     Съгласно член 8, параграф 2 от Решение (ЕС) 2021/764 ЕНС следва да се състои от независим научен съвет и от специализирана изпълнителна структура, предвидени съответно в член 9 и член 10 от същото решение. Специализираната изпълнителна структура беше създадена като изпълнителна агенция с Решение за изпълнение C(2021) 953 на Комисията от 12 февруари 2021 г. в съответствие с член 3, параграф 3 от Регламент (ЕО) № 58/2003 на Съвета (3).
                  
               
                     (3)
                  
                  
                     Съгласно член 9 от Решение (ЕС) 2021/764 научният съвет следва да е съставен от независими учени, инженери и представители на академичната общност с най-голямо реноме и подходящ опит, да включва както жени, така и мъже от различни възрастови групи, да осигурява разнообразие на научноизследователски области и географски произход, като неговите членове действат в лично качество, независимо от външни интереси. Членовете на научния съвет следва да се назначават от Комисията след независима и прозрачна процедура за тяхното определяне, съгласувана с научния съвет, включително след отворена консултация с научната общност и доклад до Европейския парламент и до Съвета.
                  
               
                     (4)
                  
                  
                     За осигуряването на успешен преход към „Хоризонт Европа“, с Решение C(2020) 9154 на Комисията от 16 декември 2020 г. мандатът на научния съвет на ЕНС, създаден с Решение C(2013) 8915, беше удължен до датата на влизане в сила на Решение (ЕС) 2021/764.
                  
               
                     (5)
                  
                  
                     С цел да се гарантира своевременното изпълнение на специфичната програма на „Хоризонт Европа“, научният съвет на ЕНС, създаден с Решение C(2013) 8915, вече изготви предварителни позиции в очакване на мерките, които следва да бъдат приети в съответствие с член 9 от Решение (ЕС) 2021/764. Тези предварителни позиции следва да бъдат одобрени или отхвърлени от научния съвет, който се създава с настоящото решение.
                  
               
                     (6)
                  
                  
                     Следва да се определят необходимите разпоредби за работата на научния съвет.
                  
               
                     (7)
                  
                  
                     Следва да се определят разпоредби за осигуряване на сътрудничество между научния съвет и специализираната изпълнителна структура на ЕНС.
                  
               
                     (8)
                  
                  
                     Научният съвет следва да има достъп до документите и данните, необходими за работата му, в съответствие с Регламент (ЕС) 2018/1725 на Европейския парламент и на Съвета (4).
                  
               
                     (9)
                  
                  
                     В Решение (ЕС) 2021/764 се предвижда възнаграждение за членовете на научния съвет за изпълняваните от тях задачи. За тази цел следва да се определят съответните правила.
                  
               
                     (10)
                  
                  
                     Решение C(2013) 8915 следва да бъде отменено,
                  
               РЕШИ:
         
            Член 1
            Създаване на Европейски научноизследователски съвет
            Създава се Европейски научноизследователски съвет („ЕНС“) за периода от 12 май 2021 г. до 31 декември 2027 г.
         
         
            Член 2
            Членове на научния съвет
            
               1.   Научният съвет се състои от председателя на ЕНС („председател на ЕНС“) и още 21 членове. Посочените в приложение I 21 лица се назначават за членове на научния съвет за срока, посочен в същото приложение.
            
            
               2.   Членовете изпълняват своите задачи независимо, без да допускат външна намеса. Те незабавно уведомяват Комисията за всеки конфликт на интереси, който може да възпрепятства тяхната обективност.
            
            
               3.   Членовете се назначават за срок до четири години с възможност за еднократно подновяване на мандата им. Възможно е обаче член на научния съвет да бъде назначен за срок, по-кратък от максималния, за да се осигури поетапна ротация на членовете.
            
            
               4.   В надлежно обосновани случаи, за да се запази интегритетът или приемствеността на научния съвет, Комисията може по своя инициатива да прекрати мандата на някой от членовете.
            
            
               5.   Когато член на научния съвет подаде оставка или мандатът му бъде прекратен от Комисията, се назначава нов член. В случай на оставка или прекратяване на мандата на председателя на ЕНС Комисията може да назначи друг член на научния съвет или бивш председател на ЕНС за временен председател на ЕНС за ограничен срок, който е необходим за назначаването на нов председател на ЕНС.
            
         
         
            Член 3
            Работа на научния съвет
            
               1.   Научният съвет приема свой процедурен правилник и кодекс за поведение относно спазването на поверителност, възникването на конфликт на интереси и обработката на лични данни в съответствие с Регламент (ЕС) 2018/1725.
            
            
               2.   Научният съвет провежда толкова пленарни заседания, колкото налага работата му. На уебсайта на ЕНС се публикуват обобщени протоколи от пленарните заседания.
            
            
               3.   Председателят може да реши заседанията да се провеждат при закрити врата в съответствие с приетия от научния съвет процедурен правилник.
            
            
               4.   Научният съвет може да създава постоянни комитети, работни групи и други структури, съставени от негови членове, за изпълнение на специални задачи.
            
            
               5.   Научният съвет, създаден с настоящото решение, потвърждава или отхвърля предварителните позиции, изготвени от научния съвет, създаден с Решение С(2013) 8915, относно мерките, които следва да бъдат приети в съответствие с член 9 от Решение (ЕС) 2021/764.
            
         
         
            Член 4
            Сътрудничество в рамките на Европейския научноизследователски съвет
            Научният съвет и специализираната изпълнителна структура осигуряват съгласуваност между стратегическите и оперативните аспекти на всички дейности на ЕНС. Председателят на ЕНС, заместник-председателите на научния съвет и директорът на специализираната изпълнителна структура провеждат редовни координационни заседания, чрез които да се осигури ефикасно сътрудничество.
         
         
            Член 5
            Предоставяне на документи и данни
            
               1.   Комисията и специализираната изпълнителна структура предоставят на научния съвет необходимите за работата му документи, данни и съдействие, които му позволяват да работи самостоятелно и независимо, в съответствие с Регламент (ЕС) 2018/1725.
            
            
               2.   В случай че документи и данни или достъп до лични данни не може да бъдат предоставени поради причини, свързани със защита на личните данни, поверителността, сигурността или обществения интерес, Комисията или специализираната изпълнителна структура представя на научния съвет писмено обяснение за тези причини, както и всякаква информация по съответния въпрос, която по тяхна преценка може да бъде предоставена в рамките на разпоредбите на регламентите.
            
         
         
            Член 6
            Възнаграждение на членовете на научния съвет, с изключение на председателя на ЕНС
            Правилата за изплащането на възнаграждение за задачите, изпълнявани от членовете на научния съвет, с изключение на председателя на ЕНС, и за възстановяването на техните пътни и дневни разходи, са определени в приложение II.
            Решение C(2013) 8915 се отменя.
         
         
            Съставено в Брюксел на 12 май 2021 година.
            
               
                  За Комисията
               
               Mariya GABRIEL
               
                  Член на Комисията
               
            
         
         
            (1)  Решение на Съвета от 3 декември 2013 г. за създаване на специфичната програма за изпълнение на „Хоризонт 2020“ — рамковата програма за научни изследвания и иновации (2014—2020 г.) и за отмяна на решения 2006/971/EO, 2006/972/EO, 2006/973/EO, 2006/974/EO и 2006/975/EO (OВ L 347, 20.12.2013 г., стр. 965).
         
            (2)  C(2013) 8915 (OВ C 373, 20.12.2013 г., стр. 23).
         
            (3)  Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (OВ L 11, 16.1.2003 г., стр. 1).
         
            (4)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (OВ L 295, 21.11.2018 г., стр. 39).
      
      
         
            ПРИЛОЖЕНИЕ I
            Членове на научния съвет на ЕНС, считано от 12 май 2021 г.
            
                        Име и институция
                     
                     
                        Край на мандата
                     
                  
                        Geneviève ALMOUZNI, Национален център за научни изследвания/ Изследователски център на Института „Кюри“, Париж
                     
                     
                        30 юни 2023 г.
                     
                  
                        Manuel ARELLANO, Център за парични и финансови изследвания, Мадрид
                     
                     
                        31 декември 2022 г.
                     
                  
                        Paola BOVOLENTA, Мадридски свободен университет
                     
                     
                        31 декември 2022 г.
                     
                  
                        Margaret BUCKINGHAM, Институт „Пастьор“, Париж
                     
                     
                        31 декември 2021 г.
                     
                  
                        Eveline CRONE, Лайденски университет
                     
                     
                        31 декември 2023 г.
                     
                  
                        Ben FERINGA, Гронингенски университет
                     
                     
                        31 декември 2022 г.
                     
                  
                        Mercedes GARCÍA-ARENAL, Център за хуманитарни и социални науки, Мадрид
                     
                     
                        30 юни 2023 г.
                     
                  
                        Gerd GIGERENZER, Институт за изследвания в областта на образованието „Макс Планк“, Берлин
                     
                     
                        31 декември 2023 г.
                     
                  
                        Liselotte HOJGAARD, Копенхагенски университет
                     
                     
                        31 декември 2024 г.
                     
                  
                        Dirk INZÉ, Гентски университет
                     
                     
                        31 декември 2024 г.
                     
                  
                        Andrzej JAJSZCZYK, Минно-металургична академия (Научно-технически университет), Краков
                     
                     
                        31 декември 2022 г.
                     
                  
                        Eystein JANSEN, Бергенски университет
                     
                     
                        30 юни 2023 г.
                     
                  
                        Michael KRAMER, Институт за радиоастрономия „Макс Планк“, Бон
                     
                     
                        31 декември 2021 г.
                     
                  
                        Rodrigo MARTINS, Европейска академия на науките
                     
                     
                        31 декември 2024 г.
                     
                  
                        Kurt MEHLHORN, Институт за информатика „Макс Планк“, Саарбрюкен
                     
                     
                        31 декември 2022 г.
                     
                  
                        Nicola SPALDIN, ETH Цюрих
                     
                     
                        31 декември 2024 г.
                     
                  
                        Jesper QUALMANN SVEJSTRUP, Институт „Франсис Крик“, Лондон
                     
                     
                        31 декември 2022 г.
                     
                  
                        Barbara ROMANOWICZ, Сеизмологична лаборатория на Калифорнийския университет, Бъркли
                     
                     
                        31 декември 2021 г.
                     
                  
                        Nektarios TAVERNARAKIS, Институт за молекулярна биология и биотехнология, Фондация за научни изследвания и технологии — Гърция
                     
                     
                        31 декември 2022 г.
                     
                  
                        Milena ŽIC FUCHS, Загребски университет
                     
                     
                        31 декември 2023 г.
                     
                  
                        Alice VALKÁROVÁ, Агенция на Чешката република за предоставяне на безвъзмездни средства
                     
                     
                        31 декември 2024 г.
                     
                  
      
      
         
            ПРИЛОЖЕНИЕ II
            Правила за изплащане на възнаграждение на членовете на научния съвет, с изключение на председателя на ЕНС, съгласно член 6
            
               1.   
               
                  Възнагражденията на членовете на научния съвет, с изключение на председателя на ЕНС, и техните пътни и дневни разходи във връзка с изпълнението на задачите им се изплащат от специализираната изпълнителна структура по договор, който съдържа условията, определени в точки 2—7.
               
            
            
               2.   
               
                  Възнагражденията на заместник-председателите на научния съвет са в размер на 3 500 EUR за пълно участие в пленарно заседание и 1 750 EUR — за частично участие.
               
            
            
               3.   
               
                  Възнагражденията на другите членове, посочени в точка 1, са в размер на 2 000 EUR за пълно участие в пленарно заседание и 1 000 EUR — за частично участие.
               
            
            
               4.   
               
                  Допълнителните възнаграждения на членовете на научния съвет и заместник-председателите, които изпълняват отговорни функции, определени като координатор на област, председател на постоянен комитет, член на управителен комитет или председател на работна група, са в размер на 2 250 EUR годишно за всяка от посочените функции (за срокове, по-кратки от една година, се изчисляват пропорционално). Членовете на научния съвет и заместник-председателите може да изпълняват повече от една такава функция и им се изплащат съответните възнаграждения.
               
            
            
               5.   
               
                  Извършването на плащания на възнаграждения се разрешава от директора на специализираната изпълнителна структура или неговия заместник въз основа на присъствен списък, заверен от председателя на ЕНС и от директора на специализираната изпълнителна структура или от техните заместници. В присъствения списък се посочва дали всеки член е участвал в цялото заседание („пълно участие“), или само в част от него („частично участие“).
               
            
            
               6.   
               
                  Извършването на плащания на допълнителни възнаграждения се разрешава от директора на специализираната изпълнителна структура или неговия заместник въз основа на назначението на члена за всяка съответна функция, утвърдено от председателя на ЕНС.
               
            
            
               7.   
               
                  Когато е целесъобразно, за заседания, различни от пленарните, специализираната изпълнителна структура възстановява пътните и дневните разходи на членовете на научния съвет, необходими за изпълнение на дейността им, съгласно сключения с тях договор и правилата на Комисията относно възнагражденията на външни експерти (1).
               
            
            
               8.   
               
                  Възнагражденията и пътните и дневните разходи се плащат от оперативния бюджет на специфичната програма, създадена с Решение (ЕС) 2021/764.
               
            
            
               (1)  Решение C(2021) 3402 на Комисията.